Մոնիկա Բելուչի

Մոնիկա Աննա Մարիա Բելուչի (, ), իտալացի դերասանուհի, մոդել։ Հայտնի է դարձել «L'Appartement» ֆիլմում նկարահանվելուց հետո։ Մյուս նշանավոր ֆիլմերից են՝ «Մալենա», «Քրիստոսի չարչարանքները»։

 Կենսագրություն 
Մոնիկա Բելուչին ծնվել է 1964 թվականի սեպտեմբերի 30-ին իտալական Չիտտա դի Կաստելլո գավառական քաղաքում, Պասկուալե Բելուչիի և Բրունելա Բրիգանտիի միակ զավակը։ Մանուկ հասակից երազել է դառնալ իրավաբան։ Պերուջայի Համալսարանի իրավաբանության ֆակուլտետում սովորելու համար Մոնիկան աշխատել է Liceo Classico-ում որպես մոդել 16 տարեկանից։ Սակայն գլամուրային կյանքը միանգամից դուր եկավ նրան, և նա որոշեց հրաժարվել իր մանկության երազանքից։

Բացի իր մայրենի լեզու իտալերենից Մոնիկան կատարյալ տիրապետում է անգլերեն և ֆրանսերեն լեզուների․ մի փոքր գիտի նաև իսպաներեն։

 Կարիերա 
1988 թվականին Մոնիկան տեղափոխվում է Միլան, որտեղ պայմանագիր է ստորագրում «Elite Model Management»-ի հետ։ 1989 թվականին Մոնիկան արդեն հայտնի մոդել էր Փարիզում և Նյու Յորքում։ Նա նկարահանվում էր նորաձևության բնագավառում հայտնի դիզայներական ամսագրեր «Dolce & Gabbana»-ի և «Elle»-ի համար (Ֆրանսիա)։

2001 թվականի փետրվարին «Esquire Magazine’s» ամսագիրը, «Desire featured Ms»-ի տեի միասին, հրապարակում է Մոնիկայի լուսանկարները կազմի վրա և նրա մասին լրատվություն է հրապարակում հինգ էջի վրա։ 2003 թվականին նրա լուսանկարները նաև հայտնվում են մեկ ուրիշ ամսագրի կազմին, այս անգամ «Maxim»-ի։ 2004 թվականին դերասանուհին գլխավորում է «Ask Men’s»-ի վարկածով աշխարհի ամենագեղեցիկ կանանց հարյուրյակը։ Մոնիկայի մոդելային կարիերան ղեկավարում է նյու յորքյան «Elle+» գործակալությունը։

Հաջողության հասնելով մոդելային ասպարեզում, Մոնիկան կանգ չի առնում և որոշում է նկարահանվել կինոյում։ 1990 թվականին նա նորամուտն է նշում իտալական կինոմատոգրաֆիայում։ Նրա առաջին աշխատանքներն են հանդիսանում «Կյանքը որդիների հետ», «Ավազակները», «Չարաշահում» ֆիլմերը։ Այդ ֆիլմերում էպիզոդիկ դերերը դերասանուհուն մեծ հաջողություն չեն բերում։ 1992 թվականին Ֆրենսիս Ֆորդ Կոպպոլան Մոնիկային հրավիրում է իր ֆիլմում դերակատարման։ Դրակուլայի հարսնացուի դերը «Դրակուլա» («Dracula») ֆիլմում դառնում է Մոնիկա Բելուչիի առաջին լուրջ դերը, որից հետո ֆիլմերում նկարահանվելու առաջարկությունները սկսում են ստացվել Եվրոպայի և Ամերիկայի բազմաթիվ կինոստուդիաներից։ «Համառ ճակատագիր» («Ostinato destino»), «Հերոսներ», «Ձյունիկ» («Palla di neve»), «Հովսեփ հրաշալին. Փարավոնի կուսակալը» («Joseph»)— այս ֆիլմերում Մոնիկան նկարահանվել է Իտալիայում 1992 թվականից մինչ 1995 թվականն ընկած ժամանակաշրջանում։

1996 թվականին Մոիկա Բելուչին հաջողության է հասնում որպես դերասանուհի։ «Բնակարանը» («L'appartement») ֆիլմում Լիզայի դերակատարման համար Մոնիկան անվանակարգվում է «Սեզար» մրցանակի՝ «Հեռանկարային դերասանուհի» անվանակարգում։ Այդ ֆիլմի նկարահանումների ժամանակ Մոնիկան ծանոթանում է ֆրանսիացի դերասան Վենսան Կասելի հետ, ում հետ հետագայում ընտանիք է ստեղծում։ Հաջորդ ֆիլմը, որում նկարահանվել է Մոնիկան, դառնում է ֆրանսիական «Դոբերման» («Dobermann») մարտաֆիլմը։

1997 թվականին Մոնիկա Բելուչին աշխատում էր երեք ֆիլմերում՝ «Ստրես» («Stressati»), «Վատ ոճ» («Mauvais genre»), «Ինչպիսին դու ինձ ուզում ես» («Come mi vuoi»), իսկ 1998 թվականի չորս ֆիլմերում՝ «Վայելք» («Le Plaisir»), «Տոն չի լինի» («L'ultimo capodanno»), «Նրանց մասին, ովքեր սիրում են», «Կոմպրոմիս» («Compromis»)։ Նկարահանվելու առաջարկություններ շարունակում են ստացվել ամբողջ աշխարհից, սակայն Մոնիկան նրանց վերաբերվում էր շատ պահանջկոտ, փորձելով ընտրել միայն այն դերերը, որտեղ նրա դերասանուհու տաղանդը կարող է բացահայտվել ամբողջությամբ։

Շարունակելով նկարահանվել ֆիլմերում, արդեն աշխարհով մեկ հայտնի մոդելը դառնում է առաջնակարգ դերասանուհի։ Նրա լուսանկարները հայտնվում են շողշողուն ամսագրերի շապիկներին։ «Մալենա» («Malèna») ֆիլմում նրա դերասանական տաղանդը բացահայտվում է իր ողջ շքեղությամբ։ Դերասանուհու գեղեցկությունը և հմայքը դերասանական վարպետության հետ միատեղ գերում են բոլոր հանդիսականների և քննադատների սրտերը։

2001 թվականին Մոնիկան իր ամուսնու հետ միասին նկարահանվում է «Գայլերի եղբայրություն» («Le Pacte des loups») ֆիլմում, որտեղ նա շուքով կատարում է Սիլվիայի դերը։ Հաջորդ դերը՝ եգիպտական թագուհու դերը 2002 թվականի եվրոպական ամենաթանկարժեք «Աստերիքսն ու Օբելիքսը. «Կլեոպատրա» առաքելություն» («Astérix & Obélix։ Mission Cléopâtre») ֆիլմում է։ «Անդարձելիություն» («Irréversible») ֆիլմը առաջացնում է ոչմիանշանակ ռեակցիա, իսկ ինը րոպեանոց դաժան բռնաբարության դրվագը շոկ է առաջացնում հանդիսականների մոտ Կաննում ֆիլմի ցուցադրման ժամանակ։ Ինքը՝ Մոնիկան, խոստովանում է, որ իրեն նույնպես շատ սարսափելի է վերանայել ֆիլմը։

Հաջորդ ֆիլմերն են հանդիսանում «Հիշիր իմ մասին» («Ricordati di me»), «Արևի արցունքները» («Tears of the Sun»), ինչպես նաև, նկարահանումը Վաչովսկի եղբայրների «Մատրիցա. Վերալիցքավորում» (The Matrix Reloaded) և «Մատրիցա. Հեղափոխություն» (The Matrix Revolutions) պաշտամունքային ֆիլմերը։ Մոնիկան երբաք կանգ չի առել մեկ ոճի ֆիլմերում և էքշընից անմիջապես հետո նկարահանվում է շատ ծանր «Քրիստոսի չարչարանքները» («The Passion of the Christ») ֆիլմում։

2004 թվականին թողարկվում են «Գաղտնի գործակալներ» («Agents secrets»), «Նա ատում է ինձ» («She Hate Me») և «Գրիմ եղբայրները» («The Brothers Grimm») ֆիլմերը, որտեղ Մոնիկան խաղում է Հայելու թագուհու դերը։

2006 թվականի հունվարի 27-ին կայանում է «Շայթան» («Sheitan») ֆիլմի առաջնախաղը, այնուհետև «Քարի եղբայրությունը» («Le concile de pierre») և «Ես և Նապոլեոնը» («N (Io e Napoleone)»)։ 2007 թվականին վարձույթ են դուրս գալիս «Կրակիր նրանց վրա» («Shoot 'Em Up») և «Երկրորդ շնչառություն» («Le deuxième souffle») ֆիլմերը։

Դերասանուհին հաճախ խոստովանում է, որ երազում է նկարահանվել Ռոբերտ Դե Նիրոյի հետ միևնույն ֆիլմում։ 2011 թվականին դերասանները միասին հայտնվում են «Սեր. Կիրառման տեղեկագիրք» («Manuale d'am3re») ֆիլմում։

2011 թվականի հոկտեմբերին Մոնիկան դառնում է «Oriflame» ընկերության «Արքայական թավիշ» () բարեփոխված շարքի դեմքը, իսկ 2012 թվականին՝ «Dolce & Gabbana» կոսմետիկական ընկերության դեմքը։

 Անձնական կյանքը 
1990—1994 թվականներին Մոնիկան ամուսնացած է եղել Կլաուդիո Կառլոս Բասսոյի հետ։

1999 թվականի սեպտեմբերի 9-ին Մոնիկա Բելուչին ամուսնացել է դերասան Վենսան Կասելի հետ, ում հետ հանդիպել է 5 տարի մինչև իրենց ամուսնությունը։ Զույգերը երկու դուստր են ունեցել՝ Դևա Կասել (ծնվ․ 2004 թվական, սեպտեմբերի 12) և Լեոնի Կասել (ծնվ․ 2010 թվական, մայիսի 20)։ 2013 թվականի օգոստոսին զույգը բաժանվել է։

 Ֆիլմագրություն 
Թիվ  Ֆիլմի անուն  Բնօրինակի անվանումը Դերը  Ժանր  Ռեժիսոր  Խաղընկերներ  1990  Բրիգանտի  Briganti  Կոնստանզա   Մարկո Մոդունո  Կլաուդիո Ամենդոլա, Ռիքի Մեմֆիս, Թոնի Սպերանդեո, Ֆրանչեսկա Անտոնելի 1990  Հասուն սեր  Vita coi figli  Էլդա  Դրամա  Դինո Ռիզի  Ջանկարլո Ջանինի, Կորին Կլերի, Լաուրա Լինգուիտի, Թամարա Դոնա 1992  Դրակուլա  Dracula  Դրակուլայի հարսնացուն  Սարսափ, Ֆենտեզի, Մելոդրամա  Ֆրենսիս Ֆորդ Կոպպոլա  Գարի Օլդմեն, Վայնոնա Ռայդեր, Էնթոնի Հոփքինս, Կիանու Ռիվզ, Ռիչարդ Է. Գրանտ 1992  Համառ ճակատագիրը  Ostinato destino  Մարինա / Անժելա  Դրամա  Ջանֆրանկո Ալբանո  Լաուրեթա Մասերո, Անջելա Ֆինոքյարո, Գուստավո Ֆրիջերիո, Ալեսանդրո Գասման 1993  Չարաշահում  La riffa  Ֆրանչեսկա  Դրամա  Ֆրանչեսկո Լաուդադիո  Ջուլիո Սկարպատի, Մասիմո Գինի, Ելենա Կանտարոնե, Կարլա Կասոլա 1994  Անհաջողակների հանցախումբը  I mitici  Դեբորա  Կատակերգություն, Քրեական  Կարլո Վանցինա  Կլաուդիո Ամենդոլա, Ռիքի Մեմֆիս, Թոնի Սպերանդեո, Ուգո Կոնտի 1995  Հովսեփ հրաշալին. Փարավոնի կուսակալը  Joseph  Փարավոնի կինը  Դրամա, Արկածային, Կենսագրական, Պատմական  Ռոջեր Յանգ  Բեն Քինգսլի, Պոլ Մերկուրիո, Մարտին Լանդաու, Լեսլի Էնն Ուորեն, Էլիս Կրայջ 1995  Պարզապես կապույտ երկինքը  Il cielo è sempre più blu   Դրամա  Անտոնիո Լուիջի Գրիմալդի  Ազիա Արջենտո, Լուկա Բարբարեսկի, Մարգերիտա Բույ, Ռոբերտո Չիտրան, Էնրիկո Լո Վերսո 1995  Ձյունիկ  Palla di neve  Մելինա   Մաուրիցիո Նիկեթի  Պաոլո Վիլաջո, Ալեսանդրո Հաբեր, Աննա Ֆալչի, Ֆաբիանո Վագնարելի, Կսյաո Դոնգ Մեյ 1996  Բնակարանը  L'appartement  Լիզա  Դրամա, Մելոդրամա, Դետեկտիվ  Ժիլ Միմունի  Վենսան Կասել, Ռոմանա Բորինժե, Ժան-Ֆիլիփ Իկոֆի, Սանդրին Կիբերլեն 1997 Դոբերման Dobermann  Նատալի / գնչու Նաթ  Թրիլեր, Դրամա, Քրեական  Յան Կունեն  Չեկի Կարիո, Վենսան Կասել, Անտուան Բասլեր, Դոմինիկ Բեթենֆելդ 1997  Վատ ոճ  Mauvais genre  Կամիալա  Կատակերգություն  Լորան Բենեգի  Ժակ Գամբլեն, Էլինա Լովենսոն, Քրիստիանա Կոենդի, Միշել Օմոն 1997  Ինչպիսին դու ինձ ուզում ես  Come mi vuoi  Նելինա  Դրամա, Կատակերգություն  Կարմինե Ամորոզո  Էնրիկո Լո Վերսո, Վենսան Կասել, Ֆրանչեսկո Կասալե, Ուրբանո Բարբերինի 1997  Ստրես  Stressati   Դրամա, Կատակերգություն  Մաուրո Կափելոնի  Ալեքս Բրիթի, Ջոեննա Չաթոն, Արմանդո Դե Ռադզա, Պիեռլուիջի Դիակո 1998  Վայելք  Le Plaisir (et ses petits tracas)  ցավակցող աղջիկը  Դրամա  Նիկոլաս Բուխրիֆ  Մատյո Կասովից, Վենսան Կասել, Ժյուլի Գայե, Ֆուեդ Նասա, Ֆլորանս Թոմասեն 1998  Տոն չի լինի  L'ultimo capodanno  Ջուլիա  Դրամա, Կատակերգություն  Մարկո Ռիզի  Մաքս Մազոտա, Բեփե Ֆիորելո, Մարկո Ջալինի, Կլաուդիո Սանտամարիա 1998  Վատ հնչերանգ  A los que aman  Վալերիա  Դրամա, Մելոդրամա  Իզաբել Կոյշետ  Խուլիո Նունես, Պետսի Ֆրեյթեզ, Օլայյա Մորենո, Քրիստոֆեր Թոմփսոն 1998  Կոմպրոմիս  Compromis  Մոնիկա  Կարճամետրաժ, Կատակերգություն  Սեբասթեն Սորտ  Ֆիլիփ Ամբրոզինի, Վենսան Կասել, Պասկալ Պերեոն, Ժան-Նոել Բրուտե 1999  Ինչպես ձուկն առանց ջրի  Comme un poisson hors de l'eau  Միթրլ  Թրիլեր, Կատակերգություն, Քրեական  Էրվե Ադմար  Չեկի Կարիո, Դոմինիկ Պինոն, Միշել Մյուլեր, Մեխմետ Ուլուսոյ 1999 Կասկածի տակ Under Suspicion  Չանտալ Հերսթ  Թրիլեր, Դրամա, Քրեական  Սթիվեն Հոպքինս  Ջին Հեքմեն, Մորգան Ֆրիման, Թոմաս Ջեյն, Նիդիա Կարո 1999  Անհնազանդը  Méditerranées  Marguerite  Դրամա, Քրեական  Ֆիլիփ Բերենժեր  Վենսան Կասել, Էնրիկո Լո Վերսո, Ռիշար Բորինժե, Լյուկ Պելան 2000  Ֆրենկ Սպադոնե  Franck Spadone  Լաուրա  Թրիլեր  Ռիչարդ Բին  Ստանիսլաս Մերհար, Կարլո Բրանդտ, Անտուան Ֆայար, Քրիստոֆ Լե Մասն 2000  Մալենա  Malèna  Մալենա Սկորիդա  Դրամա, Մելոդրամա, Ռազմական  Ջուզեփե Տորնատորե  Ջուզեփե Սուլֆարո, Լուչիանո Ֆեդերիկո, Մատիլդե Պյանա, Պետրո Նոտարիանի 2000  Գայլերի եղբայրություն  Le Pacte des loups  Սիլվիա  Մարտական, Թրիլեր, Դրամա, Դետեկտիվ, Արկածային, Պատմական  Քրիստոֆ Գանս  Մարկ Դակասկոս, Վենսան Կասել, Սամուել Լե Բյան, Էմիլի Դեկեն 2001 Աստերիքսն ու Օբելիքսը։ Առաքելությունը՝ Կլեոպատրա Astérix & Obélix։ Mission Cléopâtre  Կլեոպատրա  Ֆենտեզի, Կատակերգություն, Արկածային, Ընտանեկան  Ալեն Շաբա  Ժերար Դեպարդիե, Քրիստեան Կլավյե, Ժամել Դեբբուզ, Ալեն Շաբա 2002  Անդարձելիություն  Irréversible  Ալեքս  Թրիլեր, Դրամա, Քրեական, Դետեկտիվ  Գասպար Նոե  Վենսան Կասել, Ալբեր Դյուպոնտել, Ջո Պրեսթիա, Ֆիլիփ Նաոն 2003  Հիշիր իմ մասին  Ricordati di me  Ալեսիա  Դրամա, Մելոդրամա, Կատակերգություն  Գաբրիելե Մուչինո  Ֆաբրիցիո Բենտիվոլո, Լաուրա Մորանտե, Նիկոլեթա Ռոմանոֆ, Սիլվիո Մուչինո 2003  Արևի արցունքները  Tears of the Sun  դոկտոր Լենա Ֆիորե Կենդրիքս  Մարտական, Թրիլեր, Դրամա, Ռազմական  Անտուան Ֆուկուա  Բրյուս Ուիլիս, Կոուլ Հաուզեր, Իմոն Ուոլկեր, Ջոնի Մեսներ 2003  Մատրիցա. Վերալիցքավորում  The Matrix Reloaded  Պերսեփոնա  Ֆանտաստիկ, Մարտական, Արկածային  Էնդի Վաչովսկի Լանա Վաչովսկի  Կիանու Ռիվզ, Հյուգո Ուիվինգ, Կերի-Էնն Մոս, Լորենս Ֆիշբորն, Հերոլդ Պերինո 2003  Մատրիցա. Հեղափոխություն  The Matrix Revolutions  Պերսեփոնա  Ֆանտաստիկ, Մարտական, Արկածային  Էնդի Վաչովսկի Լանա Վաչովսկի  Կիանու Ռիվզ, Հյուգո Ուիվինգ, Կերի-Էնն Մոս, Լորենս Ֆիշբորն, Հերոլդ Պերինո 2004  Քրիստոսի չարչարանքները  The Passion of the Christ  Մագդալեն  Դրամա, Պատմական  Մել Գիբսոն  Ջեյմս Կևիզել, Մայա Մորգենշտերն, Խրիսթո Ժիվկով, Ֆրանչեսկո Դե Վիտո 2004 Գաղտնի գործակալներ Agents secrets  Բարբարա / Լիզա  Մարտական, Թրիլեր, Քրեական  Ֆրեդերիկ Շյոնդյորֆեր  Վենսան Կասել, Անդրե Դյուսոլե, Շարլ Բերլինգ, Բրունո Տոդեսկինի 2004  Նա ատում է ինձ  She Hate Me  Սիմոնա Բոնեսարա  Դրամա, Կատակերգություն  Սպայկ Լի  Էնթոնի Մակի, Կերի Վաշինգտոն, Էլեն Բարկին, Ջիմ Բրաուն 2005  Գրիմ եղբայրները  The Brothers Grimm  Հայելու թագուհին  Ֆենտեզի, Մարտական, Թրիլեր, Կատակերգություն, Արկածային  Տերի Գիլիամ  Մեթ Դեյմոն, Հիթ Լեդջեր, Լինա Հիդի, Փեթեր Ստորմարե 2005  Որքա՞ն դու արժես  Combien tu m'aimes?  Դանիելա  Դրամա, Մելոդրամա, Կատակերգություն  Բերտրան Բլիե  Բերնար Կամպան, Ժերար Դեպարդիե, Ժան-Պեր Դարուսեն, Էդուարդ Բաեր 2006  Շայթան  Sheitan  գեղեցիկ վամպիրուհի  Սարսափ, Թրիլեր, Կատակերգություն  Կիմ Շապիրոն  Վենսան Կասել, Օլիվե Բարտելեմի, Ռոքսանա Մեսկիդա, Նիկո Լե Ֆատ Տան, Լեյլա Բեհթի 2006  Ես և Նապոլեոնը  N (Io e Napoleone)  բարոնուհի Էմիլիա Սպեզիալի  Կատակերգություն, Ռազմական, Պատմական  Պաոլո Վիրցի  Դանիել Օթոյ, Էլիո Ջերմանո, Սաբրինա Իմպաչիիատորե, Վալերիո Մասթանդրեա 2006  Քարի եղբայրությունը  Le concile de pierre  Լաուրա Սիրրեն  Ֆենտեզի, Թրիլեր, Դրամա, Քրեական, Դետեկտիվ, Արկածային  Գիյոմ Նիկլու  Կատրին Դենյով, Մորից Բլյայբտրոյ, Սամի Բուաժիլա, Էլզա Զիլբերշտեյն 2007  Սիրո դասագիրք. Պատմություններ  Manuale d'amore 2 (Capitoli successivi)  Լուչիա  Մելոդրամա, Կատակերգություն  Ջովաննի Վերոնեզի  Կարլո Վերդոնե, Ռիքարդո Սկամարչիո, Ֆաբիո Վոլո, Սերջո Ռուբինի 2007  Կրակիր նրանց վրա  Shoot 'Em Up  Դոննա Քուինտանո  Մարտական, Թրիլեր, Կատակերգություն, Քրեական  Մայքլ Դևիս  Կլայվ Օուեն, Փոլ Ջամատի, Սթիվեն Մաքհեթի, Գրեգ Բրայկ 2007  Երկրորդ շնչառություն  Le deuxième souffle  Սիմոնա  Թրիլեր, Դրամա, Քրեական, Դետեկտիվ  Ալեն Կորնո  Դանիել Օթոյ, Միշել Բլան, Ժակ Դյուտրոն, Էրիկ Կանտոնա 2007  Սրտագին տանգո  Heartango   Կարճամետրաժ  Գաբրիելե Մուչինո  Հոսե Ֆիդալգո 2008  Մոլեգին արյուն  Sanguepazzo  Լուիզա Ֆերիդա  Դրամա, Կենսագրական  Մարկո Տուլիո Ջորդանա  Ալեսիո Բոնի, Լուկա Դզինգարեթի, Մաուրիցիո Դոնադոնի, Տրեսի Տադեյ 2008  Մարդը, որն ինձ սիրում էր  L'uomo che ama  Ալբա  Դրամա  Մարիա Սոուլ Տոնյացի  Պերֆրանչեսկո Ֆավինո, Քսենիա Ռափոպորտ, Միշել Ալխակի, Գլեն Բլեկհոլ 2009  Պիպի Լիի մասնավոր կյանքը  The Private Lives of Pippa Lee  Գիգի Լի  Դրամա, Մելոդրամա  Ռեբեքա Միլեր  Ռոբին Ռայթ, Կիանու Ռիվզ, Ալան Արկին, Վայնոնա Ռայդեր, Մարիա Բելո 2009  Հետ նայիր  Ne te retourne pas  Ջեանե  Թրիլեր, Դրամա  Մարինա դե Վան  Սոֆի Մարսո, Անդրեա Դի Ստեֆանո, Տերի Նովիկ, Բրիջիթ Կատիյոն 2009  Բաարիա  Baarìa  Բրիկլայերի ընկերուհին  Դրամա, Կատակերգություն  Ջուզեփե Տորնատորե  Ֆրանչեսկո Շիաննա, Մարգարետ Մադե, Ռաուլ Բովա, Ջորջո Ֆալեթի, Լեո Գուլոթա 2009  Մեծարանք Հռոմում  Omaggio a Roma  Տոսկա  Կարճամետրաժ  Ֆրանկո Ձեֆֆիրելլի Անդրեա Բոչելլի 2010  Հրաշագործի աշակերտը  The Sorcerer's Apprentice  Վերոնիկա  Ֆենտեզի, Մարտական, Դրամա, Կատակերգություն, Արկածային  Ջոն Տյորտելտաուբ  Նիկոլաս Քեյջ, Ջեյ Բարուշել, Ալֆրեդ Մոլինա, Թերեզա Պալմեր, Տոբի Կեբել 2010  Լրատուն  The Whistleblower  Լաուրա Լևիանի  Թրիլեր, Դրամա, Կենսագրական  Լարիսա Կոնդրացկի  Ռեյչել Ուայզ, Վանեսա Ռեդգրեյվ, Դևիդ Սթրեթերն, Նիկոլայ Լի Կաաս 2011  Սեր. Կիրառման տեղեկագիրք  Manuale d'am3re  Վիոլա  Մելոդրամա, Կատակերգություն  Ջովանի Վերոնեզի  Ռոբերտ Դե Նիրո, Ռիքարդո Սկամարչիո, Լաուրա Կյաթի, Միկելե Պլաչիդո 2011  Կրքի այն ամառը  Un été brûlant  Անջել  Դրամա  Ֆիլիփ Գարել  Լուի Գարել, Սելին Սալեթ, Ժերոմ Ռոբար, Վլադիսլավ Գալարդ 2012  Ռնգեղջյուրների սեզոնը  Fasle kargadan  ՄինաԴրամա  Բախման Գոբադի  Բեխրուզ Վոսուգի, Յիլմազ Էրդոգան, Քեներ Դիկդորուկ, Բելչիմ Բիլգին 2013  Մարդիկ, ովքեր ընդունում են  Des gens qui s'embrassent  Ջովանա   Դանիել Թոմփսոն  Կադ Մերադ, Էրիկ Էլմոսնինո, Կլարա Պոնսո, Վալերի Բոնետոն2014ԿուեբրադայումNa Quebrada Պաոլա2014ՀրաշքներLe meraviglieՄիլի Քատենա2015Ville-MarieVille-MarieՍոֆի2015ՍպեկտրSpectreԼուսիա Սկիարա2016Մոցարտը ջունգլիներումMozart in the JungleԱլեսանդրա2016Հարդագողի ճանապարհովOn the Milky Roadհարս2017Թվին ՓիքսTwin Peaksինքն իրեն է խաղում2018ՀրաշքIl MiracoloՄադոննան քնից2018ՆեկրոմանսերNekromancer2018Կանչեք իմ գործակալին!Call My Agent!ինքն իրեն է խաղում2018Տաս տոկոսDix pour centինքն իրեն է խաղում2019Սարդը համացանցումSpider in the WebԱնջելա2019Կյանքի լավագույն տարիներըThe Best Years of a Life Ելենա2020Radical Eye: The Life and Times of Tina Modotti Radical Eye: The Life and Times of Tina ModottiԹինա Մոդոտի

 Մրցանակներ և անվանակարգումներ 
 Մրցանակներ և անվանակարգումներ Մրցանակ Թվական Անվանակարգ Ֆիլմ ԱրդյունքՍատուռն2002Երկրորդ պլանի լավագույն դերասանուհիԳայլերի եղբայրություն2003Ապագայի դեմք. ԴերասանուհիՄատրիցա. Վերալիցքավորում Մատրիցա. ՀեղափոխությունՍեզար1997Ամենախոստումնալից դերասանուհիԲնակարանըDavid di Donatello Awards2003Երկրորդ պլանի լավագույն դերասանուհիՀիշիր ինձ մասինEuropean Film Awards2001Լավագույն դերասանուհիՄալենաEuropean Golden Globe2005Italian National Syndicate of Film Journalists (Արծաթե ժապավեն)2003Երկրորդ պլանի լավագույն դերասանուհիՀիշի ինձ մասին2005Քրիստոսի չարչարանքներըՌոզալինդա Չելենտանոյի և Կլաուդիա Ջերինիի հետ համատեղ2007Ես և ՆապոլեոնըՍաբրինա Իմպացիատորեի և Ֆրանչեսկա Ինաուդիի հետ համատեղMTV Movie Awards2004Լավագույն համբույրՄատրիցա. ՎերալիցքավորումԿիանու Ռիվզի հետ համատեղTeen Choice Awards2003Ֆիլմի ընտրություն. Բեկում (դերասանուհի)Մատրիցա. Վերալիցքավորում Արևի արցունքները

 Ծանոթագրություններ 

 Արտաքին հղումներ 
 Մոնիկա Բելուչիի գեղեցիկ նոր ֆոտոշարքը

 Մոնիկան Բելուչին Rotten Tomatoes կայքում

Կատեգորիա:1964 ծնունդներ
Կատեգորիա:Իտալացի դերասանուհիներ
Կատեգորիա:Մոդելներ
Կատեգորիա:Սեպտեմբերի 30 ծնունդներ
Կատեգորիա:Իտալացի մոդելներ
Կատեգորիա:Իտալացի կինոդերասանուհիներ